**ΘΕΜΑ:** Αρμόδια όργανα τροποποίησης και παράτασης συμβάσεων

Ημ/νία υποβολής ***25/02/2023***

**Ερώτηση:**

Ποια είναι τα αρμόδια όργανα τροποποίησης και παράτασης συμβάσεων απευθείας ανάθεσης

**Απάντηση:**

Η Οικονομική Επιτροπή:[...] η) Αποφασίζει αιτιολογημένα για την τροποποίηση του φυσικού ή οικονομικού αντικειμένου συμβάσεων, σύμφωνα με την εφαρμοζόμενη σε κάθε περίπτωση νομοθεσία. Στις συμβάσεις του προηγούμενου εδαφίου εγκρίνει το πρωτόκολλο παραλαβής με αιτιολογημένη απόφασή της. [...] ιδ) Ασκεί καθήκοντα αναθέτουσας αρχής για τις συμβάσεις έργου, μελετών, υπηρεσιών και προμηθειών, ανεξαρτήτως προϋπολογισμού πλην των περιπτώσεων που υπάγονται στην αρμοδιότητα του Δημάρχου για την απευθείας ανάθεση.(παρ. 1 του άρθρου 72 του ν. 3852/ 2010, όπως τροποποιήθηκε από την παρ.3 του άρθρου 203 του Ν.4555/2018 και από την παρ.1 του άρθρου 3 του Ν.4623/2019 και από την παρ. 9α του άρθρου 10 του Ν. 4625/2019)

Ως προς το αρμόδιο όργανο έγκρισης της παράτασης οι ισχύουσες διατάξεις δεν είναι σαφείς. Δεν έχουν ερμηνευτεί ακόμη από το Ελεγκτικό Συνέδριο, ενώ η σχετική εγκύκλιος του Υπουργείου Εσωτερικών δεν έχει εκδοθεί ακόμη. Άποψή μας είναι πως αρμόδιο όργανο σε αυτήν την περίπτωση είναι ο Δήμαρχος, καθώς σύμφωνα με την περίπτωση ιδ του άρθρου 72, η Οικονομική Επιτροπή δεν ασκεί καθήκοντα αναθέτουσας αρχής στις περιπτώσεις της απευθείας ανάθεσης. Επιπλέον, δεν μπορεί να θεωρηθεί εν προκειμένω ειδικότερη η διάταξη της περ. η διότι αναφέρεται σε τροποποιήσεις  του φυσικού ή οικονομικού αντικειμένου και όχι σε χρονικές τροποποιήσεις.